
ΕΛΛΗΝΙΚΗ ΔΗΜΟΚΡΑΤΙΑ
ΥΠΟΥΡΓΕΙΟ ΝΑΥΤΙΛΙΑΣ ΚΑΙ ΝΗΣΙΩΤΙΚΗΣ ΠΟΛΙΤΙΚΗΣ
ΑΡΧΗΓΕΙΟ ΛΙΜΕΝΙΚΟΥ ΣΩΜΑΤΟΣ – ΕΛΛΗΝΙΚΗΣ ΑΚΤΟΦΥΛΑΚΗΣ
)

	Δευτέρα, 02 Νοεμβρίου 2026
ΔΕΛΤΙΟ ΤΥΠΟΥ

Στατιστικά στοιχεία του Κέντρου Επιχειρήσεων – Κέντρου Αμέσου Δράσεως του Αρχηγείου Λιμενικού Σώματος – Ελληνικής Ακτοφυλακής για το έτος 2025

Από τη Διεύθυνση Επιχειρήσεων του Αρχηγείου Λ.Σ-ΕΛ.ΑΚΤ., ανακοινώνεται η δραστηριότητα του Κέντρου Επιχειρήσεων (Κ.ΕΠΙΧ.) - Κέντρου Αμέσου Δράσεως (Κ.Α.Δ.) κατά το έτος 2025.
Στους πίνακες, σχεδιαγράμματα και γραφήματα που επισυνάπτονται προσδιορίζονται οι επιχειρησιακές αποστολές που ανελήφθησαν από το Κ.ΕΠΙΧ Λ.Σ.-ΕΛ.ΑΚΤ. με το συντονισμό των διατιθέμενων επιχειρησιακών μέσων και προσωπικού Λ.Σ.-ΕΛ.ΑΚΤ., καθώς και διάφορα συμβάντα που έλαβαν χώρα στις περιοχές δικαιοδοσίας των Λιμενικών Αρχών.

Τρίτη, 20 Οκτωβρίου 2026



ΔΕΛΤΙΟ ΤΥΠΟΥ



Συνέχεια ενημερώσεων αναφορικά με τον εντοπισμό 42 και 23 αλλοδαπών στους Καλούς Λιμένες – Εντοπισμός 48 αλλοδαπών στην Ιεράπετρα – Εντοπισμός 51 αλλοδαπών στην Ιεράπετρα – Εντοπισμός 67 αλλοδαπών στην Ιεράπετρα – Εντοπισμός και διάσωση 43 και 48 αλλοδαπών στο Ηράκλειο 

Συνέχεια ενημέρωσης:

Αναφορικά με τον εντοπισμό 42 αλλοδαπών, τις πρώτες πρωινές ώρες χθες, πλησίον του αλιευτικού καταφυγίου της «ΛΟΥΤΡΑΣ» Δήμου Γόρτυνας, συνελήφθη ένας 20χρονος αλλοδαπός (υπήκοος Νοτίου Σουδάν), εξ’ αυτών, για παράβαση του άρθρου 83 του Ν. 3386/2005 «Παράνομη είσοδος στη χώρα», του άρθρου 25 του Ν. 5038/2023 «Διευκόλυνση» και του άρθρου 306 του Π.Κ. «Έκθεση», καθώς αναγνωρίστηκε από τους υπόλοιπους ως ο διακινητής τους. Σύμφωνα με τους αλλοδαπούς εκκίνησαν τα ξημερώματα της 17.10.2026 από το Τομπρούκ της Λιβύης, καταβάλλοντας χρηματικά ποσά μεταξύ των 12.000 και 14.000 δηναρίων Λιβύης για τη μεταφορά τους στην Ελλάδα. 



*****



Συνέχεια ενημέρωσης:

Αναφορικά με τον εντοπισμό 23 αλλοδαπών, τις πρωινές ώρες χθες, στην παραλία «ΚΡΙΓΟΙ» πλησίον του οικισμού «ΠΛΑΤΙΑ ΠΕΡΑΜΑΤΑ» του Δήμου Φαιστού, συνελήφθη ένας 16χρονος αλλοδαπός (υπήκοος Νοτίου Σουδάν), εξ’ αυτών, για παράβαση του άρθρου 83 του Ν. 3386/2005 «Παράνομη είσοδος στη χώρα», του άρθρου 25 του Ν. 5038/2023 «Διευκόλυνση» και του άρθρου 306 του Π.Κ. «Έκθεση», καθώς αναγνωρίστηκε από τους υπόλοιπους ως ο διακινητής τους. Σύμφωνα με τους αλλοδαπούς εκκίνησαν τα ξημερώματα της 17.10.2026 από το Τομπρούκ της Λιβύης, καταβάλλοντας το χρηματικό ποσό των 14.000 δηναρίων Λιβύης για τη μεταφορά τους στην Ελλάδα. 



*****


	Τις μεσημβρινές ώρες χθες, ενημερώθηκε η Λιμενική Αρχή της Ιεράπετρας για την ύπαρξη αλλοδαπών στη νήσο Χρυσή. Στο σημείο μετέβησαν στελέχη Λ.Σ- ΕΛ.ΑΚΤ., όπου εντόπισαν 48 αλλοδαπούς (47 άντρες και 1 γυναίκα). Προανάκριση διενεργείται από το Λιμεναρχείο Ιεράπετρας.



*****

Τις μεσημβρινές ώρες χθες, ενημερώθηκε η Λιμενική Αρχή της Ιεράπετρας για την ύπαρξη αλλοδαπών στη νήσο Χρυσή. Στο σημείο μετέβησαν στελέχη Λ.Σ- ΕΛ.ΑΚΤ., όπου εντόπισαν 51 αλλοδαπούς (50 άντρες και 1 γυναίκα). Προανάκριση διενεργείται από το Λιμεναρχείο Ιεράπετρας.



*****



Τις μεσημβρινές ώρες χθες, ενημερώθηκε η Λιμενική Αρχή της Ιεράπετρας για την ύπαρξη αλλοδαπών στην παραλία «ΑΓΙΑ ΦΩΤΙΑ» Φέρμων Ιεράπετρας. Στο σημείο μετέβησαν στελέχη Λ.Σ- ΕΛ.ΑΚΤ., όπου εντόπισαν 67 αλλοδαπούς (άντρες). Προανάκριση διενεργείται από το Λιμεναρχείο Ιεράπετρας.



*****



Τις πρωινές ώρες χθες, ενημερώθηκε ο Λιμενικός Σταθμός Καλών Λιμένων, για την παροχή συνδρομής σε λέμβο με αλλοδαπούς επιβαίνοντες σε δυσχερή θέση, στη θαλάσσια περιοχή του ακρωτηρίου «ΤΡΑΧΗΛΙ» πλησίον του όρμου Μάρτσαλος του δήμου Φαιστού. Άμεσα στην περιοχή μετέβησαν ένα Ναυαγοσωστικό σκάφος Λ.Σ.-ΕΛ.ΑΚΤ. (Ν/Γ) και το αλιευτικό σκάφος (Α/Κ) «ΝΙΚΟΣ-ΓΙΩΡΓΟΣ» Ν.Η. 402, όπου εντόπισαν 43 αλλοδαπούς (40 άντρες, 1 γυναίκα και 2 ανηλίκους) οι οποίοι περισυλλέχθηκαν και επιβιβάστηκαν στο Ν/Γ, με τη συνδρομή του Α/Κ και μεταφέρθηκαν με ασφάλεια στο λιμάνι των Καλών Λιμένων. Παράλληλα, εντοπίστηκε από το Ν/Γ έτερη λέμβος με 48 αλλοδαπούς επιβαίνοντες στη θαλάσσια περιοχή ανατολικά της νησίδας Αγίου Παύλου, η οποία, με τη συνοδεία του Ν/Γ κατέπλευσε στους Καλούς Λιμένες. Μία εκ των 43 προαναφερθέντων αλλοδαπών, διακομίστηκε στο Γενικό Νοσοκομείο Ηρακλείου «ΒΕΝΙΖΕΛΕΙΟ» λόγω πιθανής έναρξης τοκετού, ενώ όλοι οι υπόλοιποι διασωθέντες μεταφέρθηκαν με λεωφορείο στο λιμάνι του Ηρακλείου, συνοδεία στελεχών του Κλιμακίου Ειδικών Αποστολών του Κεντρικού Λιμεναρχείου Ηρακλείου και του Αστυνομικού Τμήματος Φαιστού. Προανάκριση διενεργείται από το Κεντρικό Λιμεναρχείο Ηρακλείου.

